En 1913, os sentimientos pro-Gran Alemanya de Hitler li empentoron a viachar a la ciudat alemana de Munich (Bavera). Se diz que quan esclató a Primera Guerra Mundial (1914-1918), s'ofreixe a l'inte como voluntario. Sirvió mientres quatre anyadas como soldato y como gefreiter (rango equivalent alto u baixo a cabo en o 16eno Rechimiento Baverán d'Infantería de Reserva, luitando, entre atras, en a Primera Batalla d'Ypres, a batalla d'o Somme, a batalla d'Arrás y a batalla de Passchendaele. Fue ferito diversas vegatas. En Mesen, una bala li rozó a frent, y más entabán amagó a cicatriz resultant con a tufa. Fue condecorato con as dos versions d'a Cruz de Fierro (1ª y 2ª clases) pero, por a suya frustración, nomás puyó dica o rango de gefreiter, ya que os suyos superiors opinaban que mancaba de qualidatz de liderache. En noviembre de 1918 decidió dentrar en a politica, unindo-se a una d'as muitas chicotas formacions politicas nacionalistas que existiban: o Partito d'os Treballadors Alemans (DAP), que más tardi se convertiría en o Partito Nacional Socialista d'os Treballadors Alemans.